En català i sense por En català i sense por\nEn català i sense por\nNo és cap secret que a Catalunya es pot viure les 24 hores dels set dies de la setmana en castellà però no es pot fer en català. El greuge lingüístic, accentuat per la manca d’autoestima dels catalanoparlants, provoca escenes que l’associació ‘No em canviïs la llengua’ explica perfectament: Quan els catalanoparlants veuen algú estranger o nouvingut automàticament canvien la llengua perquè entenen que amb el castellà els entendran.\nAquesta realitat, que ahir va intentar explicar l’alcaldessa de Vic al Parlament de Catalunya, és una qüestió central en l’ideari del nacionalisme espanyol per acusar d’intolerants els catalanoparlants i l’independentisme. Sí, intolerant una minoria lingüística que ha sobreviscut a dictadures i persecucions culturals des de fa més de 300 anys.\nLa intervenció de la diputada Ana Erra no va ser dolenta, la radiografia de la situació és exactament com ella va exposar. El complex d’inferioritat cultural i lingüístic català fa que amb excessiva facilitat renunciem a la llengua com un gest de respecte i tolerància que, en realitat, transpira el racisme que vol combatre. El català, tot i tenir una posició de debilitat enfront de les llengües majoritàries, té el mateix valor que el castellà a l’hora de demanar un cafè, encetar una conversa o fer una gestió administrativa.\nEl problema de l’exposició de l’alcaldessa de Vic no fou el to ni l’anàlisi, és l’expressió que ha fet fortuna: “gent que pel seu aspecte físic o pel seu nom no sembla catalana”. És una patinada en tota regla que centra el focus del debat on, precisament, el vol tenir el nacionalisme espanyol: en el fals racisme i supremacisme català.\nEls diputats independentistes han de ser conscients que davant seu, tot i intentar posar taules i cadires cada dia per parlar, hi ha un adversari que vol aprofitar qualsevol error per retroalimentar la seva falsa teoria de la intolerància catalana. Per molt que a Catalunya s’hagi organitzat la manifestació més gran d’Europa en favor del ‘Volem acollir’ o es doni suport a iniciatives com l’Open Arms, l’espai polític i mediàtic que fa oposició a l’independentisme és tòxic i bel·ligerant amb qualsevol concepte que reforci la seva tesi.\nEls equips de comunicació, o els mateixos representants que escriuen els seus discursos, han de ser conscients que la paraula pot ser retorçada per forçar la creació de noves polèmiques. Erra va fer una defensa de l’ús del català per denunciar el caràcter racista que comporta identificar l’altra com algú que no entendrà la teva llengua, i ho va fer malament, però ha obert un debat necessari perquè es deixi d’interpretar el català com una llengua de segona divisió. Un país d’acollida com el nostre no pot renunciar a un idioma que reuneix les mateixes característiques.


Qui som? Qui som. Montserrat Comellas, divulgadora de música clàssica\nEm dic Montserrat Comellas Barri, vaig néixer a Terrassa (Vallès Occidental) on he viscut tota la meva vida.\nTinc dues grans passions a la meva vida: la música i el món de l’ensenyament. M’agrada definir-me com una apassionada per la música clàssica i la seva història. Actualment, allò que més m’agrada de fer és aprofitar qualsevol mitjà per divulgar i parlar sobre la música clàssica. De fet, aquest blog de Musikhana n’és un clar exemple.\nAixí doncs, no és estrany que m’encanti participar de xerrades i debats sobre la música. M’entusiasma transmetre als altres una mica de la meva estimació per la música.\nDe mica en mica, he anat creant diversos materials multimèdia inspirats per música clàssica, sigui per a públic adult o infantil.\nVal a dir, que cada vegada trobo més apassionant el món del disseny gràfic. En aquest sentit, m’han influït molt els llibres de disseny per a no dissenyadors de Robin Williams.\nEl projecte de Musikhana va més enllà del blog. Pretén començar a publicar ben aviat els primers itineraris formatius especialitzats en música aprofitant el potencial de l’e-learning.\nAixí és que si t’interessa aquest tema, les teves idees, il·lusió i dedicació per a tirar-lo endavant seran molt ben rebudes!!\nVaig començar a estudiar música a 6 anys al Conservatori de Música de Terrassa. Vaig fer sis cursos de piano i els clàssics cursos de solfeig, harmonia i conjunt de cambra.\nVaig estudiar Història de l’Art a la Universitat Autònoma de Barcelona en l’època en què es començaven a implantar els estudis de Musicologia. Vaig tenir grans professors d’aquesta disciplina com Francesc Bonastre, Maricarmen Gómez i Josep Maria Gregori.\nL’any 1990 vaig fer la tesina de llicenciatura sobre els motets de Guillaume de Machaut i el 1997 em vaig doctorar amb una tesi sobre la música instrumental a Barcelona durant el s. XIX. La catedràtica Maricarmen Gómez Muntané em va dirigir les dues recerques i l’experiència resultant va ser perfecta.\nUn parell d’anys més tard vaig guanyar la beca d’investigació Abelard Fàbregas atorgada per l’Institut d’Estudis Catalans que em permetia dedicar-me uns anys més a la tasca com a investigadora.\nFruit d’aquests anys intensos d’estudi musical, el 1997 vaig guanyar el Premi Emili Pujol d’investigació musical atorgat per l’Institut d’Estudis Ilerdencs.\nHe escrit diversos articles en revistes especialitzades, un llibre sobre la música a Barcelona durant el s. XIX i he donat unes quantes conferències per Espanya.\nDurant 10 anys, he estat professora a Secundària de música i ciències socials. Concretament a l’escola Tecnos de Terrassa.\nParal·lelament vaig tenir la sort de col·laborar intensament amb importants editorials com Grupo Planeta, Enciclopèdia Catalana i Edicions 62. A més, de fer-ho en tots els casos en projectes relacionats amb la música.\nFinalment, dir que em sento molt contenta d’haver completat fa ben poc temps el Màster en Educació i TIC (e-learning) de la Universitat Oberta de Catalunya. Aquest màster m’ha servit per posar-me al dia de la transformació que ha viscut el món educatiu aquests últims anys i per reciclar-me en l’ús i coneixement de les noves tecnologies.\nReciclar-me ha estat sempre una de les meves obsessions. Darrerament, m’he aficionat a fer molts MOOC de música i educació que ofereixen diverses plataformes d’e-learning, i altres tipus relacionats amb competències digitals organitzats per l’INTEF.


Benvolguts pares i mares, petits i grans lectors :) Tinc una súper notíciaaaaaa!!! i és que a Ca n'Amat s'estan fent una sèrie d'activitats molt interessants i que de ben segur que us agradaria anar a veure-les. Aquí us deixo la programació i l'horari. Animeu-vos ;)\n- 1 de març: Contes de primavera, amb les Encantacontes.\n- 12 d'abril: De princeses i cavallers, amb Josep Luís Gallardo.\n- 3 de maig: Rondalles de l'any de la picor, amb la Rosa Pinyol.\n- 7 de juny: Contes de Viladecans, amb Josep Lluís Gallardo.\nON: Museu de Ca n'Amat-Museu de Viladecans, carrer de Les Sitges, 1-3.\nHorari del museu: de dimarts a dissabtes, de 16.30 a 19.30. De dissabtes a diumenges, de 10.30 a 13.30. Dilluns, festius i agost, tancat.\nPublicat per Col·legi Àngela Roca a 4:32 Cap comentari:\nLa biblioteca ja és en marxa i no estaria malament fer memòria i fer un recull de les activitats que vam fer al primer trimestre :) què us sembla?\nCicle Inicial i educació Infantil vam fer una activitat molt xuli al desembre: El contacontes!!! Ens vam dividir per nivells i vam anar en dies diferents a la biblioteca. Un cop allà vam seure i vam escoltar atentament a la Carme Boronat que ens va explicar un conte d'allò més divertit i interessant. El més emocionant va ser quan la Carme ens va donar una gran sorpresa!!! Una producció de papiroflexia de diversos colors amb un missatge a dins. Vam sortir de la biblioteca super contents i emocionats :) Una gran activitat. La repetirem!!!\nPublicat per Col·legi Àngela Roca a 4:41 Cap comentari:\nVols col·laborar amb la biblioteca?\nPublicat per Col·legi Àngela Roca a 5:05 Cap comentari:\nAtenció petits i grans lectors!!! Avui us deixem alguns llibres que la Bigoteca ens ha recomanat per llegir :) Esperem que us agradin!\nLlibres recomanats per a Cicle Superior.\nLlibres recomanats per a Cicle Mitjà\nPublicat per Col·legi Àngela Roca a 4:58 Cap comentari:\n- Un espai per llegir, un llibre per compartir.\n- Llegir ens ensenya a viure.\n- Els llibres tenen un lloc especial per viure :)\n- Els llibres ens emocionen.\nPublicat per Col·legi Àngela Roca a 4:36 Cap comentari:\nAtenció petits i grans lectors!!! Avui us deixem a...\n- Un espai per llegir, un llibre per compartir. ...


L’avi de 100 anys que es va escapar per la finestra | L’HOME SENSE GAT\n← Alfons Maseras, o Jaume dels Domenys\nLa veu de Tina Vallès →\nPosted on Mai 10, 2013\tby homesensegat\nUna idea original i desmesurada\nAquesta original novel·la parteix d’un esquema clàssic vestit de transgressió, ja que la fugida endavant del protagonista li serveix per revisitar la seva vida. Empès per un esperit aventurer, en el dia del seu centenari, el vell Allan decideix que ja en té prou de viure a la residència. Fent honor al títol del llibre, s’escapa i desencadena tot de situacions que busquen fer riure el lector a base d’absurds. En un bon exercici de dualitat, l’autor combina el present fugitiu de l’Allan amb el seu passat. Per una banda, trobem els nous amics del vell; per una altra, les situacions inversemblants que Allan ha viscut al llarg dels seus cent anys.\nÉs clau el caràcter del protagonista, persona dialogant i afable, que veu el món amb els ulls nets d’una criatura. Aquesta innocència contrasta amb els moments clau de la història del segle XX en els que es troba implicat. I és que l’autor uneix el pobre Allan amb dictadors de la talla de Mao o Stalin, amb polítics polèmics com Charles De Gaulle o Harry S. Truman… i fins i tot amb Franco. Les situacions tenses que viu al costat d’aquests monstres de la política (un assassinat, un atropellament, un robatori), es resolen gràcies a la serenitat i simpatia d’Allan, que treu ferro als esdeveniments i construeix ponts de diàleg entre els involucrats. D’aquesta manera, uns conflictes sagnants esdevenen anècdotes lleugeres, i el contrast entre l’exagerada innocència de l’ancià i la gravetat dels temes esdevé el motor de l’obra. Naturalment, diferents sensibilitats reaccionaran diferent a aquesta proposta. L’autor dibuixa un escenari sense responsabilitats, però divertit per l’absurd que comporta. Ja veiem que hem de llegir L’avi de 100 anys que es va escapar per la finestra en clau de comèdia desenfadada.\nMés que una novel·la, es tracta de la suma dels fets del protagonista, a la manera de Les aventures del bon soldat Svejk de J. Hasek. Cada nova peripècia afegida a l’anterior aporta un gra de sorra, sempre picant, a la sèrie de petites transgressions que formen el conjunt. No hi ha mesura, però, i més d’un lector hauria agraït que el llibre perdés una cinquantena de pàgines.\nNo hi trobem una novel·la profunda, per tant, sinó una comèdia inofensiva i de recursos narratius fàcils. Però cal no perdre de vista que el personatge del bufó, abanderat de l’humor, permet dir coses que altrament no es dirien. El bufó del Rei Lear, abans d’abandonar el senyor a la seva sort, es permet de recordar-li què és el que l’ha dut a la seva penosa realitat, i condemna a tota la societat de l’època. Tal és el poder del representant de l’humor. És fàcil sospitar que l’aposta de Jonas Jonasson per Allan, al marge de permetre una estona entretinguda entre somriures, té una voluntat crítica.


Anar més enllà, un viatge de pau entre religions\nPrepara’t ara per escoltar la lectura de l'evangeli de Lluc...\n“A la mateixa contrada hi havia uns pastors que vivien al ras i de nit es rellevaven per guardar el seu ramat.\nUn àngel del Senyor se'ls va aparèixer i la glòria del Senyor els envoltà de llum. Ells es van espantar molt.\nElls es van espantar molt. Però l'àngel els digué: -No tingueu por. Us anuncio una bona nova que portarà a tot el poble una gran alegria:\nAixò us servirà de senyal: trobareu un infant faixat amb bolquers i posat en una menjadora.\n-Glòria a Déu a dalt del cel, i a la terra pau als homes que Ell estima.”\nMentre continuem el nostre viatge per l'Advent, Fratelli Tutti ens continua oferint molta saviesa i fins i tot algun repte. Escoltant aquesta bella lectura, recordem que la nit de Nadal els àngels van proclamar un missatge de bona nova als pastors i de pau a tots els homes de bona voluntat. El que crida l'atenció d'aquesta lectura és que aquest missatge es va proclamar per a tothom, no només per als d'una religió determinada. Déu va triar els savis d'Orient per portar a Jerusalem la notícia que el rei dels jueus havia nascut. T'has plantejat mai com seria el món si totes les religions d'arreu s'ajuntessin i treballessin pel reconeixement de la dignitat de cada persona? Quin impacte tan gran tindríem!\nEl papa Francesc ens diu que, en última instància, el fonament real que tots siguem germans rau en la nostra creença que tots som fills del mateix Pare. “Un viatge de pau és possible entre religions. El seu punt de partida ha de ser la manera de veure les coses de Déu. Déu no mira amb els seus ulls, Déu mira amb el seu cor, i l'amor de Déu és el mateix per a tothom, independentment de la religió. Encara que siguin ateus, el seu amor és el mateix”. (FT 281).\nD'això se'n dedueix "que els creients hem de trobar ocasions per parlar entre nosaltres i actuar junts pel bé comú i la promoció dels pobres". (FT 282). Podrem trobar ocasions per a treballar junts en la nostra vida durant aquestes setmanes d’Advent?\nAixò no té res a veure amb diluir o amagar les nostres conviccions més profundes, quan ens trobem amb altres que pensen de manera diferent. Només podem arribar als altres quan estem segurs de la nostra identitat i de les nostres creences.\nEl papa Francesc ens diu que les nostres vides sovint ens posen en contacte amb persones de diferents religions. Però els cristians som molt conscients que «si la música de l'Evangeli deixa de ressonar en l’interior del nostre ésser, perdem l'alegria que neix de la compassió, l'amor tendre que neix de la confiança, la capacitat de reconciliació que té la seva font en la nostra convicció de que hem estat perdonats i enviats” (FT 277).\nNo deixem d’escoltar la música de l'Evangeli mentre ens preparem pel Nadal. Intentem fer una passa més enllà i participem en alguna trobada de fraternitat, d’amistat en aquests dies de Nadal. Potser ens sorprendrà el molt que tenim tots en comú! Recordem les paraules de l'àngel “No tingueu por! Perquè us porto una bona nova que serà una gran alegria per a tot el poble”.\nPren-te un moment per reflexionar sobre la teva pròpia resposta a persones d'altres religions o a aquells que pensen de manera diferent. Què t'ha provocat o com t’ha emocionat la sessió d'avui?\n"No tingueu por, us porto una bona nova de gran alegria per a tot el poble”. Ets conscient de la bona nova i de la gran alegria que dóna el compartir amb els altres? Potser vulguis demanar a Déu un sentit renovat d'aquesta alegria a la teva vida d’avui...\nCom podries sentir la crida a compartir la "música de l'Evangeli" aquest Nadal i més enllà? Abans d’acabar, potser desitges demanar a l'Esperit Sant que t’obri els ulls per descobrir una nova crida a actuar d’aquesta manera...


Studio 6 Sulphur Sulphur (LA) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 17 allotjaments a Sulphur (LA).\n112 Dennis Ave, Dennis Avenue, Sulphur (LA), Estats Units - Veure al mapa\nConvenientment situat a Sulphur (LA), Studio 6 Sulphur és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStudio 6 Sulphur també ofereix moltes instal.lacions per enriquir la seva estada a Sulphur (LA). L'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, centre de negocis, servei de bugaderia per garantir el més gran comfort possible als seus clients.\nL'ambient de Studio 6 Sulphur es reflexa en cada habitació. aire condicionat, calefacció, servei de despertador, telèfon, aparell de televisió són només algunes de les comoditats a la vostra disposició. L'hotel ofereix moltes oportunitats d'oci úniques, com piscina exterior. Studio 6 Sulphur és una elecció inteligents per a viatgers a Sulphur (LA), i ofereix una estada relaxant i sense molèsties.\nTots els tipus de viatgers (17) Parelles (7) Viatgers en solitari (7) Famílies amb infants petits (1) Grups (3)


El blog d'en Pere Nieto: Unitat. Necessària? Possible?\nUnitat. Necessària? Possible?\nL'anunci d'Arcadi Oliveras i Teresa Forcadas d'un procés constituent d'un ampli moviment polític que pugui esdevenir alternativa real d'esquerres a les polítiques actuals, ha despertat molt interes i bones vibracions. És lògic. Cal bastir una alternativa real que permeti guanyar dins la política institucional i al carrer la lluita que avui és necessària. No podem conformar-nos amb assenyalar els culpables dels desnonaments, cal evitar-los canviant la legalitat i el sistema de valors. No podem tan sols sortir al carrer exigint que no ens retallin en salut o educació, cal aprovar pressupostos amb noves prioritats. No podem posposar el debat social fins que haguem resolt el tema nacional. Cal exercir el dret a decidir i cal construir una Catalunya més social. I per fer tot això no hi ha prou amb les eines actuals. Cal més mobilització ciutadana i també calen respostes polítiques que puguin traduir-se en canvis electorals.\nAquest procés constituent serà complicat, però crec que és necessari. Per dur-lo a terme caldrà tenir en compte a tothom que hi pugui formar part. Per una banda cal incorporar a bona part de la gent gent que es mobilitza socialment a la marea groga de l'ensenyament, amb la PAH, amb les assemblees socials... i que no troben un referent polític en el mapa actual. En segon lloc cal mobilitzar a aquella gent que vol un gir polític i social però que ni té referent polític ni actualment es mobilitza. Per tant cal incorporar a molta gent que ara no té referents polítics i que per tant no vota o ho fa de forma puntual i no convençuda.\nPerò aquest procés no pot ignorar o menystenir a la gent que participa activament en les formacions polítiques que, amb més o menys encert, aposten clarament per aquest canvi. A nivell parlamentari em refereixo a les CUP, a ICV i a EuiA. Aquesta aposta no pot tenir consistència si no és capaç d'engrescar no tan sols a les formacions polítiques sinó també a tothom que hi forma part. I aquest ha de ser un dels grans objectius dels impulsors del procés. Hi ha gent que fa anys que vam fer una aposta per transformar políticament la nostra societat. Altres encara fa molt més temps. Les formacions d'esquerra alternativa han permès oferir alternatives, fer propostes, aglutinar lluites. Qui em coneix sap que no sóc especialment autocomplaent amb el paper d'ICV, però estic plenament convençut que hem jugat un paper molt important, malgrat errors. Sols potser no podem, però sense nosaltres, sense la gent d'aquestes organitzacions, tampoc es pot. Tinc ganes de que això tiri endavant i tinc ganes de sentir-me convidat sense renunciar. Hi ha un procés necessari a fer. Però sobretot és fonamental construir un procés sense deixar al marge a ningú. Cal que hi sigui la gent que des de la política ha construït futur, cal que sigui la gent que des dels moviments socials ha construït futur i cal que hi sigui la gent que encara no s'ha afegit a construir futur.\nA l'Assemblea d'ICV, vam expressar la nostra aposta clara per aquesta unitat. Arcadi Oliveras a la seva intervenció va assegurar que “vosaltres i nosaltres som el mateix”, a partir d'aquí sols queda feina.\nEstic completament d'acord amb tu Pere, però en aquest país l'esquerra sempre ha estat molt desunida, no hi ha res que porti més divergències que les ideologies, a la dreta l'uneix el diner, els interessos econòmics. Tant de bo aquest projecte tiri endavant\n27 d’abril de 2013 a les 11:43\nEduard Pelegrí Santos ha dit...\nNo em coneixes, però de tant en tant vaig passant pel teu bloc. Jo pertanyo als que fins ara no hem participat gaire activament a la construcció del futur, menys en casos esporàdics. Gairebé sempre he votat al que ara és ICV-EUiA i m'identifico majoritàriament amb les seves actuacions. M'ha agradat especialment el posicionament que ha tingut des de l'onze de setembre passat, mantenint l'accent en les qüestions socials, però sense eludir el debat nacional.\nRespecte al teu article, coincideixo amb la necessitat actual d'aglutinar tota la gent que vol un canvi en les bases de la societat. El que em sobta és la preocupació que reflecteixes, de que la participació al procés constituent pugui suposar una renúncia per part dels que fa temps que us esteu mobilitzant, i menys encara des de plantejaments que considero tan propers al que es proposa en el manifest.\nEn tot cas, estic d'acord en que per a que el procés arribi a bon port, ha de ser capaç d'engrescar a gent diversa, sense suspicàcies, que en el fonamental crec que som molts els que coincidim.\nGràcies Eduard pel teu comentari. Hi ha dues pors. Per un banda gent d'ICV que té por a perdre identitats i a que això signifiqui diluir-se pe`ro també gent de fora que consideri que la gent dels partits està "contaminada". Per tant nous moviments socials i alguns "puristes" han d'entendre això que la gent que ve de determinats partits és gent necessària pel canvi. Crec que ICV ha anat perdent pors, pe`ro fora encara queden sectarismes que haurem de superar.\n28 d’abril de 2013 a les 23:35\nD'acord, ara em queda més clar el teu comentari. La veritat és que l'activitat política ha quedat molt tocada amb tots els escàndols que van apareixent contínuament i és important i urgent regenerar-la. De fet, aquesta regeneració és un dels punts a abordar en aquest procés, de forma que arremangar-se per actuar en política deixi d'estar mal vist, des d'un punt de vista "purista".\n29 d’abril de 2013 a les 0:38


Addicció a l'ultrafons: junio 2016\nTreko Black 24 by Marmot\nEn plena recerca de noves proves per intentar ser un esportista més complet (i més friki) vaig topar amb la Treko Black 24. Vam formar l'equip Raidaventura.org-ProyectoPol juntament amb el Miquel Pera i el Krlos Martínez. El Krlos va ser baixa d'última hora per força major (et vam trobar a faltar company).\nPer tant, el Miquel i jo anem cap a l'Espluga de Francolí per participar a la modalitat de 24h. Es tracta d'una prova peculiar on l'objectiu és trobar balisses amb l'única ajuda d'una brúixola i un mapa (podeu clicar aquí per llegir una presentació més detallada de la prova).\nD'una prova d'orientació és difícil fer-ne una crònica com en una prova normal i corrent... però puc dir per exemple que el primer sector el vam fer gairebé a la perfecció fins al punt de control, molta estona en companyia del Marc i el Guillem. A partir del punt de control, vam calcular malament el temps i ens vam deixar masses balisses per marcar.\nUn cop arribats a Ulldemolins, tocava agafar forces i estudiar el mapa del segon sector. A la tercera o quarta balissa ens van agafar el Jordi Pàmies i la Maria. Va ser un luxe poder aprendre d'un equip amb tanta experiència en aquesta disciplina.\nFinalment, vam acabar la prova en 3ª posició general i 1ers masculins, tot i que hi havia poqueta participació. El que és segur és que vaig gaudir d'un dia sencer per la muntanya en companyia d'un gran amic, buscant balisses gràcies a la feina de Drac Actiu. Una prova molt recomanable!\nGràcies a Hoko-Esport (vaig anar molt còmode amb les kamikaze durant el dia i les sayonara a la nit), Rendiment-race, PH-Quirogel, Sala-Giol, Besttrail, CEM Vallirana, Bassol Optic, MC3 Esports, Punt de Natura i Training Sabadell.\nGràcies també als meus pares pels ànims i a l'Anna Riba per la seva hospitalitat.\nPosted by Sergi at miércoles, junio 22, 2016 No hay comentarios:\nDes dels meus inicis en el triatló que volia fer un Ultraman. Els de Gales, Canadà, California... estaven descartats per motius econòmics, i ja no diem Hawaii. Quan vaig veure anunciat el de Motril (Granada) vaig sentir la necessitat d'anar-hi. En un principi estava en llista d'espera però finalment vaig entrar dins la llista de participants, així que perfecte.\nPer qui no ho conegui, un Ultraman consisteix en cobrir 10 km nedant, 420 km amb bici i 84 km corrent en 3 etapes. Per fer-ho, és obligatori portar assistència, doncs no hi ha avituallaments ni senyalització. Els meus pares seran els que em donin menjar, beure i em diguin cap a on he d'anar. Feta la prèvia, anem cap a la sortida.\nEl primer dia comença amb 10 km de natació al mar i 145 km 2.500 m+ de bici, en un temps màxim de 12h. A la natació, s'han de fer 5 voltes a un circuit de 2 km. A cada volta pots sortir a avituallar-te (no és obligatori).\nLa meva idea és no parar a la primera volta, però el mar està molt picat i decideixo sortir. Porto un mareig important però bec una mica i em tiro a per la segona volta. A meitat de volta em poso a vomitar dins del mar i només penso en tornar a trepitjar terra ferma, fins i tot penso en demanar ajuda als socorristes però vull mantenir la dignitat i sortir pel meu peu.\nArribo a la platja havent nedat 4.000 m (la distància que he nedat el dia abans de qualsevol ultra d'aquesta temporada per "descansar") i en un estat deplorable. Sembla ser que és un tall de digestió. A la mala mar se li han sumat nervis abans de començar per temes personals i per canvis organitzatius d'última hora sobre la gestió dels tracks, la suma de tot ha fet una bomba i he petat.\nTothom s'acosta a interessar-se i a ajudar-me, estic estirat a terra amb el neoprè tret per poder respirar millor i amb la manta tèrmica pel fred que he agafat. La veritat és que ho tinc tot en contra i la lògica diu que marxi cap a casa (algun participant ja ho fa)... però després de 45' parat decideixo continuar. Segurament de forma bastant inconscient per part meva, però no vull tirar per la borda mesos d'entrenaments i diners invertits a les primeres de canvi. Si no em fan fora o m'ha de recollir l'ambulància, jo avui continuo.\nUna altra volta... 6.000 m. I un altre cop parat per treure neoprè, vomitar i tapar-me amb la manta. I un altre cop a dins. 8.000 m. I un altre cop parat a fer el mateix. I faig l'última volta... per fi! 10 km nedats en gairebé 5h40', comptant unes 2h parat i la resta nedant a ritme ridícul. Surto últim de l'aigua però no em preocupa.\nAgafo la bici per fer front al sector "curt". Tinc l'estómac tancat i pràcticament no puc menjar (2 barretes és el que m'empassaré durant tota l'etapa), però bec Rendiment-race per un tub. Cometem un petit error rotonda amunt i rotonda avall diverses vegades que fan que ens saltem un control, però l'organització entén que no hi ha trampa i no sanciona. La veritat és que tot i no poder menjar em trobo prou bé i gaudeixo del recorregut ciclista, que inclou pujades a Itrabo, Gualchos i Vélez. Arribo a la meta de la primera etapa en poc més d'11 h, sortint de nedar el 46 i acabant el 27.\nEl segon dia toca etapa reina ciclista: 276 km i 4.800 m+. Es donen sortides escalonades cada 30'' en ordre invers a la classificació general. Començo amb molt bones sensacions, avanço tothom que tinc davant (és a dir, els que havien sortit abans que jo però estan darrera a la classificació). Passo el bonic poble de Lanjaron i cap allà el km 90 em passa l'Oscar Fermoselle. És el líder de la prova i va molt fort, ha sortit 13' més tard que jo i em passa com un coet.\nJo a la meva... llàstima que cometem un error i desfaig el camí quan ja anava pel lloc correcte. No passa res, altre cop amunt. Toca pujar a Trevélez, el punt més alt de la cursa per allà els 1.500 m. No m'entretindré a explicar detalls d'un recorregut preciós però malparit com ell sol, més dur encara per la calor que feia i el vent que s'aixecava amb el pas de les hores.\nEm quedo amb haver compartit kms amb el Ricardo Abad i el Sergi Mingote, així com amb els seus equips tan agradables. També amb les bones sensacions pujant Las Alpujarras, on vaig tornar a agafar la bèstia de l'Oscar i rebre els ànims del seu equip, tot i que a la baixada se'm va escapar.\nFinalment, acabo aquesta etapa després de 10h53' marcant el 3er parcial i pujant fins a la 12ª posició. Torno a insistir en la duresa de l'etapa, es va ampliar el temps de tall 1h perquè sinó només hauríem entrat 14.\nAbans de venir, quan els més propers em preguntaven per la cursa només els hi deia que si arribava al tercer dia, estava fet. Però queden 84 km a peu, no són cap broma. I els 750 m+ són poca cosa però suficients per marcar la diferència vers un circuit pla.\nLa sortida es fa exactament igual que el dia anterior, escalonada cada 30'' en ordre invers a la classificació general. Al començar vaig avançant corredors i, tot i que les cames fan mal, vaig prou bé. Cap allà el km 25 em passen el Ricardo Abad i el Marc Puig (que finalment guanyarà la prova amb un sector a peu espectacular).\nContinuo fent camí, molt passeig marítim i molta carretera nacional. En aquest darrer cas toca treball mental perquè és lleig de collons. Sort que tinc l'equip animant i avituallant-me molt sovint, i comparteixo molta estona amb el Jordi Arguisuelas (i el seu equip, a qui he d'agrair l'ajuda que em van donar) i de nou amb l'Oscar Fermoselle i els seus acompanyants.\nSobre el km 60 faig paradeta de gairebé 10' per menjar una mica sòlid i posar Sala-Giol i Ph-Quirogel (tinc els bessons bastant trinxats). Vinga va, que això ja ho tenim! Queda poc i... et fan pujar un bon port, pujar Vélez i continuar amunt. La veritat és que la pujada és dura però la faig prou bé, ara la baixada... la baixada ja és una altra cosa. Em fa mal absolutament tot.\nPerò ja gairebé està, arribant al poble em despedeixo dels meus pares agafant la samarreta del ProyectoPol i ja encaro meta, on arribo després de 8h05'. Faig el 7è millor parcial del dia, cosa que em serveix per pujar a la 5ª posició de la classificació general amb 30h06'.\nEquip de luxe.\nAcabo molt però molt content d'haver superat les adversitats del primer dia, crec que acabar La Ronda dels Cims l'any passat em va fer encara més fort mentalment. Un cop vaig sortir de l'aigua, em vaig trobar com mai i els meus pares em van assistir molt bé, només tinc paraules d'agraïment per ells.\nA més de ProyectoPol, l'Ultraman va comptar amb causes\nsolidàries com la lluita contra el càncer infantil, la fibromiàlgia...\nI si només tinc aquestes paraules per ells, el mateix dic per la resta de corredors i equips, l'organització, voluntaris, Creu Roja... la gent de Motril em va caure molt bé i la zona em va encantar. Em vaig quedar amb les ganes de córrer per la muntanya però el dia abans tocava descansar i el dia després no servia ni per anar a jugar a la petanca.\nTambé em va sorprendre l'ambient. Si en un ironman et caus i algú et pot trepitjar, ho farà. Si aquí et caus t'ajudaran. Encara estic sorprès per tota l'ajuda rebuda durant la natació. Acabo felicitant a tots els que van acabar i animant als que van abandonar o van quedar fora, plantejar-se aquest repte ja és una cosa molt sèria.\nHoko-Esport: especialment content amb la roba ciclista, vaig utilitzar el Takara el primer dia per anar lleuger i el Taka el segon per buscar comoditat.\nSala-Giol: cap roçadura en cap etapa.\nRendiment-race: la meva única benzina durant la primera etapa.\nPh-Quirogel: gran descobriment, em va permetre recuperar molt millor entre les etapes.\nMC3 Esports: la meva botiga de confiança.\nPunt de Natura: els millors massatges.\nCEM Vallirana: per permetre'm preparar la natació i gimnàs.\nBassol Optic: encantat amb les Oakley.\nPosted by Sergi at miércoles, junio 01, 2016 No hay comentarios:


Alcaldes del Montsià fan una crida a restringir al màxim activitats i relacions socials per frenar la pandèmia ~ EbreDigital.cat\nACN2021-01-22T16:24:53+01:0022 de gener de 2021|Societat| Montsià|Coronavirus, Covid-19|\nEls alcaldes del tres municipis amb més pes poblacional del Montsià –Amposta, Sant Carles de la Ràpita i Alcanar- demanen a la ciutadania que compleixi estrictament les normes i restringeixi al màxim tant les activitats com les relacions socials per frenar l’escalada de casos de covid-19 a la comarca. Alerten que la situació -amb 448 positius, un risc de rebrot de 1.450 i una Rt d’1,15 la setmana passada- amenaça de col·lapsar els equipaments sanitaris i demanen un “últim esforç” amb l’horitzó posat en la vacunació els pròxims mesos. L’Ajuntament d’Amposta ha posat ja a disposició del Departament de Salut l’antiga residència d’avis, amb més de 70 llits, i el de la Ràpita ha tancat la piscina, la biblioteca i el museu.\nEn una compareixença pública al Consell Comarcal del Montsià, els tres alcaldes han reiterat la necessitat que els veïns de la comarca respectin les mesures de seguretat sanitària no només individuals sinó que evitin també “al màxim possible” les interaccions socials. La situació actual, apunten, és força més complicada que a finals d’estiu i principis de tardor, quan es van declarar diversos brots entre treballadors a l’empresa Padesa. Particularment, argumenten, pel fet que en aquests moments no es tracta de contagis per brots concrets sinó fruit de la transmissió comunitària.\n“Estem en una situació paradoxal: estem a les portes de que acabi i, al mateix temps, en la pitjor situació de dades de que va començar la pandèmia”, ha apuntat l’alcalde d’Amposta, Adam Tomàs. “La situació de les UCI és molt complicada, més tensionada que mail a,b els casos disparats”, ha afegit. En aquest context, Salut ja ha anunciat la suspensió de gran part de l’activitat quirúrgica amb ingressos a l’Hospital Comarcal d’Amposta, que mantindrà l’ambulatòria.\nTambé ha mostrat la seva preocupació l’alcalde rapitenc, Josep Caparrós, fent una crida a la “responsabilitat individual” per frenar la pandèmia. El municipi va acumular 133 casos la setmana passada i n’acumula 110 aquesta, amb el cap de setmana encara per endavant, amb un risc de rebrot per sobre de 2.000.\nAquest divendres al matí, l’alcalde ha anunciat el tancament dels pocs equipaments municipals que encara quedaven oberts al municipi -la piscina, la biblioteca i el museu-, després d’haver suspès activitats culturals o el mercat setmanal. “És imprescindible tancar qualsevol espai públic que pugui ser de trobada”, ha insistit, tot reconeixent que la ciutadania està “molt cansada” per les restriccions dels últims mesos.\nPer la seva banda, l’alcalde d’Alcanar i president del Consell del Montsià, Joan Roig, ha apel·lat a la coordinació de tots els municipis per fer front a la situació desbocada de la pandèmia a la comarca. Especialment, davant el risc també que suposa la situació “extremadament” complicada que pateix epidemiològicament als municipis veïns del País Valencià, ha anunciat que es reforçaran els controls de pas entre els dos territoris de policia local i Mossos. “No és una de les causes més rellevants de l’increment però tenim molts accessos”, ha precisat.


Ajuntament del Masnou - En marxa el Programa DRA (Dispensació Responsable d'Alcohol)\nEn marxa el Programa DRA (Dispensació Responsable d'Alcohol)\nEn el marc del Pla Municipal de Prevenció de Drogodependències, per aquesta Festa Major, l'Ajuntament ha posat en marxa el Programa DRA (Dispensació Responsable d’Alcohol). La iniciativa s'adreça a entitats i establiments d’oci, restauració i venda de begudes alcohòliques. El dilluns 27 de juny es va dur a terme un taller sobre servei responsable de begudes alcohòliques a establiments com discoteques, bars de copes nocturns i establiments on es venen begudes alcohòliques en horaris nocturns.\nL'objectiu del taller és conscienciar les persones responsables d'aquests establiments i les que serveixen al públic sobre el sentit i l'obligació de complir la prohibició de vendre alcohol a les persones menors d'edat, així com donar eines i orientacions per facilitar aquesta tasca i evitar els problemes derivats del consum de begudes alcohòliques en general. A la trobada, es va propiciar una reflexió per tal d’augmentar els coneixements dels professionals sobre les begudes alcohòliques i millorar la seva capacitat de reacció davant de possibles situacions compromeses o de risc.\nOrientacions per a grups i entitats que gestionen barres de beguda en festes populars\nInformació publicada el 28 de juny de 2016


Envesteixen un ciclista amb un cotxe, l'agredeixen i fugen al carrer Major de Salt - Empordà\nEnvesteixen un ciclista amb un cotxe, l'agredeixen i fugen al carrer Major de Salt\nLa Policia Local de Salt localitza i denuncia el conductor del turisme, que va deixar l'home estès a terra amb lesions de caràcter lleu L'entitat Mou-te amb Bici denuncia els fets i reclama que es faci zona 30 km/hora tota la vila\neva batlle. salt 11.03.2021 | 06:30\nEnvesteixen un ciclista amb un cotxe, l'agredeixen i fugen al carrer Major de Salt L'Empordá\nUn conductor d'un cotxe va envestir aquest dilluns un ciclista i, posteriorment, ell i els dos ocupants del vehicle el van amenaçar i agredir i van fugir deixant-lo ferit al carrer Major de Salt. La Policia Local ha localitzat el xofer del cotxe i l'ha denunciat. L'entitat Mou-te amb Bici és qui ha denunciat els fets a la policia i reclama zona 30 a tota la vila.\nEls fets es van desencadenar el dia 8 de març al carrer Major de Salt i el ciclista ferit, d'uns 40 anys, va patir lesions lleus. Però segons l'entitat Mou-te amb Bici pateix estrès posttraumàtic i va rebre amenaces de mort per part dels agressors.\nL'incident es va produir al carrer Major, quan un cotxe va començar a tocar el clàxon reiteradament. El ciclista estava circulant pel vial, on només es pot anar a fins a 30 quilòmetres per hora i només té un sentit de circulació. Però el conductor del cotxe el va voler avançar i, en aquell moment, el va envestir per darrere. El va fer caure a terra, va patir contusions lleus i després es van produir les amenaces. Segons la denúncia de Mou-te amb Bici, va ser llavors quan del vehicle en van sortir el conductor i dos acompanyants i el van agredir i amenaçar de mort. Li van donar un cop amb amb el retrovisor i el van fer caure a terra. Arran dels fets, va patir lesions i va haver de ser atès pel SEM.\nDesprés de l'agressió, el conductor i els dos ocupants van fugir del lloc dels fets. A partir d'aquí, l'entitat Mou-te amb Bici va denunciar els fets a la Policia Local, que ja ha localitzar el conductor del turisme que va causar l'accident i les lesions al ciclista.\nPer aquest motiu, la Policia Local ha obert diligències i ha denunciat el presumpte autor dels fets, a qui acusa de tres delictes: conducció temerària, danys i lesions lleus. Les diligències es trametran al jutjat.\nL'entitat gironina Mou-te en Bici lamenta els fets i recorda que han tingut lloc en plena campanya de recollida de signatures per pacificar el trànsit a Salt arran de la mort d'una ciclista el dia 18 de febrer atropellada per una motocicleta, un sinistre mortal que va avançar Diari de Girona i que va acabar amb la vida d'una dona de 76 anys, l'endemà dels fets i després d'ingressar a l'hospital Josep Trueta de Girona.\nArran dels dos sinistres, Mou-te amb Bici reitera la seva petició de zona 30 a tota la vila i la necessitat d'una campanya d'informació i conscienciació de la normativa en zones 30. De fet, el carrer Major, com recorda l'entitat, és un carrer limitat a 30 km/h i les bicicletes han d'anar pel centre de la calçada; sobretot per evitar accidents com els que es produeixen sovint per l'obertura de portes dels vehicles, denuncia l'entitat.


Penya @rlekinats.com: El Rival: Real Madrid Castilla\nLa darrera sortida de la temporada servirà per jugar davant el sempre perillós i també desconcertant filial del Real Madrid. Tot i ser un equip amb uns números realment dolents en l'inici de la competició, la maduresa que han anat adquirint els seus futbolistes i també la gran quantitat tècnica que atesoren tots ells, els converteixen en un rival molt complicat de batre, més encara a casa seva on es mostren força solvent. I és que des que José Manuel Díaz va substituir a José Alberto Toril a la banqueta després de la 14ª jornada, els blancs s'han convertit en un dels millors equips de la competició.\nDisposen de jugadors que han anat creixent molt al llart de la lliga on hi destaquen el porter Pacheco, els defenses Quini, Cabrera o Pulido, els centrecampistes Lucas Vázquez, Aguza, José Rodríguez o Mascarell, així com els atacants Burgui o De Tomás que han demostrat ja la seva vàlua. Al mercat d'hivern van reforçar-se, a més, amb els davanters brasilers Pablo Felipe i William José, els dos cedit per l'At. Paranaense i del Santos, respectivament. Al seu estadi mostren bons números i a pesar d'alguna ensopegada inesperada com l'empat davant el Real Múrcia jugant més de 50 minuts contra nou jugadors o la derrota in-extremis davant el Mallorca per 1 a 2 després d'errar un penal en els darrers instants.\nL'última visita que vam fer a la Ciutat Esportiva de Valdebebvas data de la temporada passada quan llavors, en un duel vibrant i jugat en divendres, acabaríem guanyant per 2 a 3 remuntant un 2 a 0 advers. El primer temps seria de clar color madridista amb les dianes locals de Juanfran i Jesé, mentre que el segon període va ser totalment arlequinat anotant tres gols en només 16 minuts obra de Moha i, en dues ocasions, Aníbal que ens permetien sumar tres punts d'or.\nPublicado por Miguel Angel "almunia" en divendres, de maig 30, 2014


Resum #LligaCatH: Canovelles és el líder, acompanyat pel Banyoles\nRetall de foto d'Anna Solà, lajornadadelvalles.cat El Canovelles és el líder de Lliga\nDesprés de la segona jornada de la Lliga Catalana ja només queden dos equips amb el ple de punts, que són Banyoles i Canovelles, amb tres més (Calella, Gavà o Cardedeu) encara imbatuts, però havent cedit un empat.\nEl partit de la jornada acaba amb empat:\nHandbol Cardedeu 39-39 Handbol Gavà\nEl partit de la jornada va ser d'alta intensitat, de ritme molt alt, i clar domini dels atacs. Per part local van brillar Joan Codina (8) i Albert Sallés (7), i per part visitant Andrés Fernàndez (9) i Dídac Cúria (7).\nAl descans dominaven els cardedeuencs per 20-17, però a la represa els gavanencs van capgirar ràpidament el marcador que, a la segona part, va tenir constants alternatives, per acabar en un just empat.\nCanovelles 33-28 Granollers C\nEl pavelló canovellí va viure, com no podia ser d'altra manera, un emotiu homenatge a Martí Batallé i Xavier Pocurull, els dos jugadors que van morir el passat 17 de setembre en accident de trànsit, i que pertanyien als dos clubs que s'enfrontaven en aquest partit.\nMoments emotius abans del partit (Foto: Anna Solà, vinculada, de la jornadadelvalles.cat)\nEls dos conjunts van sortir amb una samarreta amb els escuts dels dos equips i els números dels dos jugadors, el 5 i el 17, i la frase "Sempre amb nosaltres". Després d'un minut de silenci va començar el matx, que se'l va emportar l'equip canovellí i amb una diferència que li permet ser líder de la categoria.\nL'equip local va portar el domini del partit amb l'experiència de jugadors com David Ruiz i Xavier Marqués, que van anotar 10 gols cada un. En el costat granollerí va destacar Josep Quirós, també amb 10 gols.\nBanyoles 21-20 Sabadell\nImatge del partit (handbolsabadell.cat)\nEs preveia un gran partit a Banyoles i així va ser. A la primera part semblava que els banyolins s'imposarien clarament (13-7 al descans), ja que un dels principals referents visitanst, Isidre Campanya, ex-Sanes, havia estat desqualifica. Però a la represa l'equip arlequinat va tancar defensa, Cañamero va estar espectacular sota pals, i va trobar solucions en atac per portar el matx a un final de gran emoció resolt a favor dels locals gràcies a l'efectivitat de Julien Laserre (9 gols).\nEls tres equips del Banyoles (A, B i C) (Foto: Club Handbol Banyoles)\nCalella 26-23 Sant Martí Adrianenc B\nEl duel entre dos equips que havien sortit imbatuts de la 1a jornada es va decidir a favor dels calellencs, com havia passat la temporada anterior.\nEls maresmencs van anar per darrere (10-13 al descans), però a la represa van treure el seu esperit competitiu i la seva qualitat per remuntar el marcador. Aleix Martínez (7), Marc Martínez i Xavi Termes (5), van portar ofensiu de l'equip per part local i Pol Majó (6) va ser el màxim visitant.\nPARTIT SENCER | STREAMING RÀDIO CALELLA TV\nBordils B 35-16 Cambrils\nEls bordilencs van demostrar el seu potencial davant un equip que, com va semblar en la primera jornada, no té el potencial de la temporada anterior.\nJoaquim Creixell (6), Ferran Pou i Ferran Palahí (5) van ser els màxims golejadors locals i Vicenç Fontgibell (8) dels visitants.\nL'equip B del Bordils ja va despertar (Foto: Handbol Bordils)\nCoope Sant Boi 30-27 Manyanet\nPresentació dels equips (Foto: Alfredo Moya)\nEls dos equips buscaven la primera victòria i se la va emportar l'equip vermell que dirigeix David Aguilar. Kevin Cordero (6) i Pol Herrero (5), van ser els màxims golejadors locals i Antonio Gonzàlez (5) dels visitants.\nUn atac de la Coope (Foto: Alfredo Moya)\nParets 23-27 Terrassa\nPrimera victòria dels egarencs en el seu retorn a Lliga que deixa els paretans a la cua sense haver puntuat encara. Javier Guil (7) i Jairo Gómez (6) van ser els referents en atac de l'equip d'Andrés Expósito, que la descans ja dominava per 9-13.


"Twitter combina el poder de la impremta i el telèfon"\nPrudència "Twitter no és per a tothom, sinó només per als que vulguin conversar amb una comunitat global en temps real"\nAURI GARCIA MORERA Barcelona. 23/06/2011 00:00\n260x366 Orihuela té més de 125.000 seguidors al Twitter. La idea de fer un llibre sobre aquesta plataforma va néixer, com no podia ser d'altra manera, a partir d'un tuit. / MANOLO GARCÍA Orihuela té més de 125.000 seguidors al Twitter. La idea de fer un llibre sobre aquesta plataforma va néixer, com no podia ser d'altra manera, a partir d'un tuit. / MANOLO GARCÍA\nEl professor de periodisme de la Universitat de Navarra José Luis Orihuela, especialitzat en l'impacte de la tecnologia en la comunicació, acaba de publicar Mundo Twitter , que es defineix com "una guia per comprendre i dominar Twitter".\nEs pot comparar l'aparició del Twitter amb la del telèfon, com fa Alejandro Priscitelli en el pròleg?\nDiria que Twitter combina el poder de difusió de la impremta i el poder de comunicació interpersonal del telèfon, aplicat a una plataforma com internet. Aquesta combinació és el que li dóna tantíssima força, ja que el que diu qualsevol persona té un abast potencialment universal.\nLa majoria del contingut que hi ha és "xerrameca inútil", com deia un polèmic article d' El País ?\nTwitter, d'entrada, no serveix cap contingut. És cada usuari qui tria quin contingut vol que li arribi, quan es fa seguidor d'uns comptes o uns altres. No ho decideix un altre per tu, sinó que ho fas tu mateix. Per tant, és impossible generalitzar.\nÉs una eina recomanable per a tothom, o no necessàriament?\nNo, jo crec que Twitter no és per a tothom, sinó que depèn de les necessitats de cadascú. Potser un usuari no necessita el Twitter sinó un blog, o un perfil en una altra xarxa social. El Twitter és per als que vulguin conversar amb una comunitat global en temps real.\nHi ha prou consciència que el que s'hi diu és tan públic i té aquest abast tan global?\nLa veritat és que no hi ha gaire cultura d'això. Els professionals de la comunicació pública sí que teníem consciència de la nostra identitat pública abans de les xarxes socials, però la majoria de la gent no en tenia, i encara hi ha una mancança. S'utilitza molt la metàfora de Twitter com una conversa de bar, com si fos una cosa reduïda. Però encara que només et segueixin cinc persones, el que dius pot arribar a tothom.\nLes xarxes socials són el que ha fet possible les revolucions àrabs i el moviment 15-M?\nHi ha hagut moltes revolucions abans de les xarxes socials, que es van poder fer sense aquesta eina. Però hi ha dues diferències molt importants. Amb Twitter, poden ser totalment autoorganitzades, sense cap líder. I, a més, hi ha una sinergia amb els mitjans, que s'han fixat en aquests moviments i han entès que no eren només quatre gats.\nTwitter ha desplaçat els blogs, com a espai per conversar? N'hi haurà d'altres que desplaçaran el Twitter en el futur?\nTwitter no ha substituït els blogs, però ha redibuixat tot un sistema comunicatiu del qual en són part. En realitat, els blogs mai havien estat per al gran públic. El Twitter no és per a tothom, però els blogs encara menys. Ara Foursquare i Quora també estan redibuixant el sistema, i en vindran d'altres que tornaran a fer-ho, com va fer el Twitter. No per substitució, sinó per acumulació.


Sèrie d'additius de nichelat fabricant, fàbrica, a l'engròs - Guangdong Bigely Technology Co., Ltd\nInici > Productes > Sèrie d'additius de níquel\nAdditiu de níquel de baixa velocitat a alta velocitat\nEl Ni-3000 és un additiu especialment formulat per al procés de galvanoplastia contínua, després de revestir estany pur (brillant / boirós) a la capa inferior de sulfamat de níquel. Aquest additiu pot fer que la peça de treball xapada passi la prova de reflux a alta temperatura (IR, reflow) sense decoloració a la superfície del recobriment.\nAdditius sulfamat de níquel\nEl procés és un procés de níquel sulfamat, la capa de níquel semi-brillant té poca tensió i una bona ductilitat.\nÉs molt adequat com a capa inferior de metalls preciosos i capes metàl·liques normals i s’utilitza àmpliament en requisits elevats, com ara plaques de circuits impresos, semiconductors i connectors.\nEl camp de la fabricació de components electrònics.\nAdditiu de níquel amb boira d’aigua\nL’ús d’additiu de níquel perla Ni-362 pot obtenir un recobriment blanc mat fi i suau sobre coure, níquel i altres recobriments. A causa de la seva superfície de cristall, el seu color mat amb lluentor i els grans de cristall que s’assemblen a la disposició d’innombrables perles, s’anomena níquel de perles i ara és àmpliament utilitzat. , electrodomèstics, decoració i recanvis d'automòbils. Si la superfície està recoberta d’aliatge d’or, plata, crom, pal·ladi-níquel, etc., serà més elegant.\nAdditius microporosos de níquel\nDesprés d’utilitzar el procés microporós de niquelat Ni-351 juntament amb els processos de coure, níquel semilucid, níquel brillant i crom de Bigley, el nombre de forats proporcionats pot arribar a superar els 30.000 / cm², cosa que pot augmentar considerablement el níquel La resistència a la corrosió de la capa compleix o supera totes les especificacions actuals de l’OEM. Operació senzilla i fàcil gestió.\nBrillant especial per níquel de barril\nEl brillantor de níquel Ni-117 té un bon rendiment d’anivellament, una bona brillantor, un excel·lent rendiment de dispersió de la solució de revestiment i una bona brillantor en zones de baixa i mitjana densitat de corrent.\nEs pot utilitzar per galvanitzar peces de forats profunds i és adequat per a recobriment de níquel i barril de diversos productes.\nAgent semi-brillant de níquel\nNi-331. és un nou procés de niquelat sense sofre, que pot produir un recobriment amb bona ductilitat, brillantor moderada i bones propietats d’anivellament.\nAquest procés s’utilitza com a capa base per a la recobriment de níquel multicapa i és adequat per a peces de ferro i coure, peces de fosa a pressió de zinc i superfícies de coure polit.\nA causa del gruix moderat del recobriment, aquest recobriment combinat pot proporcionar una excel·lent protecció contra la corrosió (especialment en proves Step, CASS i Corrodkote).\nNo cal purificar periòdicament els lots.\nGuangdong Bigely Technology Co., Ltd és un dels fabricants professionals de la paraula clau de la Xina amb anys d’experiència. Si esteu interessats en la nostra Sèrie d'additius de níquel a l'engròs de qualitat, fabricada a la Xina, no dubteu a consultar la llista de preus i el pressupost amb la nostra fàbrica.


Educació | Els nius d’Hélène Laffond\n17 set. Els nius d’Hélène Laffond\nPosted at 06:48h in Arxiu de tallers, transport-art\tby\tcacis 0 Comments\nEl projecte Nius és un programa de treball obert on la direcció del Centre proposa a diferents creadors la realització d’un obra o projecte basat en El Niu. Autors que habitualment ja treballen amb aquest concepte dins de la seva obra.\nDurant el curs 2009/10 l’artista Hélènd Laffond va desenvolupar un treball dissenyat conjuntament amb la direcció de CACiS. El seu treball personal es basa amb el concepte del niu des d’una visió urbana, com embolcall d’una societat estructurada per carrers, edificis, places,….de la seva ciutat Badalona.\nEl repte de l’artista va ser concebre un niu de gran format i amb materials naturals que permetés entrar a una persona.\nPer realitzar aquesta obra es va treballar amb els alumnes de segon de batxillerat artístic del IES Lluís de Peguera de Manresa, durant el curs 2009/10 i amb la col·laboració del professorat de diferents àrees .\nEls alumnes van fer un primer contacte amb l’obra de l’autora visitant l’exposició de CACiS i coneixent a Hélènd Laffond. Una vegada fet aquest primer contacte els alumnes, els professors i l’artista van iniciar un projecte conjunt que es va desenvolupar durant el curs, culminant en la realització de diferents dissenys fets pels alumnes.\nFinalment els treballs fets pels alumnes i el treball fet amb l’artista va ser exposat a Manresa al centre Cultural El Casino , l’Espai 7 durant el mes de setembre de 2010.


L'Entesa lamenta que els Bustos i Ayuso no seran jutjats pels fets del Bemba - El diari digital de Sabadell - iSabadell\nSatisfacció de l’Entesa per Sabadell per la sentència del cas Bemba, que absol els 11 acusats d’atemptat i desordres públics. La formació política, ara coaligada amb la CUP a la Crida, recorda que fa 15 anys ja van denunciar l’actuació policial i política que va desembocar en aldarulls.\nL’Entesa ha rebut amb satisfacció la sentència judicial que considera irresponsable l’actuació política de Manuel i Paco Bustos, que es van presentar a les portes del bar Bemba i van decidir que es carregués contra els joves per desallotjar l’espai. Per altra banda, el jutge veu indicis de desproporció en l’actuació policial, que va acabar amb 11 detinguts.\nMalgrat la sentència, l’Entesa lamenta que els “veritables” responsables d’aquells fets, el llavors alcalde Manuel Bustos i els regidors de govern Paco Bustos i Josep Ayuso (actual portaveu municipal del PSC) no seran jutjats per la seva responsabilitat en els incidents. La denúncia dels joves contra els responsables polítics i policials es va arxivar fa anys.


Si dubto és que sóc, si penso és que sóc: Meridianament cap el setembre\nPublicat per Elfreelang a 20:13\nXeXu 10 de juliol de 2015 a les 0:35\nSegueixo pensant que llistes dels partits farcides d'independents, però polititzats, no gent de la faràndula, era la millor opció per convèncer més gent. Però bé, fem el que sigui, però fem-ho, i comencem a explicar per què un estat independent té més possibilitats de sortir-se'n que España. Estem perdent el temps.\nElfreelang 12 de juliol de 2015 a les 11:19\npenso que el temps mai és perd XeXu , el problema de tots plegats , sobretot per part dels partits polítics, és que al meu parer fins ara, no han semblat entendre l`abast del que ens proposem, es tracta de fer un nou estat on puguem començar de zero a dissenyar el nostre present i el nostre futur ....si es mira en clau d'escons de jo guanyo més que tu i menys que l'altre estem perduts ....sigui amb la llista que sigui i com sigui hem d'anar junts ...després ja veurem cm es defineix el nou estat d'esquerre, de dretes de centre ....\nCarme Rosanas 10 de juliol de 2015 a les 8:48\nSi és la manera fem-ho. Jo m'agafo com tu a aquest raonament i a aquesta visió de les coses i de la situació. Jo crec que sempre la millor opció és la que sigui possible. La meva idea de la millor opció, fa dies que no és possible i per tant faig confiança a les noves opcions ...\nEl dia 11 ens veiem a la meridiana... plens de colors, d'il·lusions i de somriures!!!\nben dit Carme ....espero que el 11 no faci gaire calor\nMcAbeu 10 de juliol de 2015 a les 8:49\nEl més important i cap a on s'haurien d'esmerçar tots els esforços hauria de ser justament en això que també destaqueu en XEXU i tu: Explicar i convèncer amb arguments de la necessitat real de ser un estat independent.\nEn comptes d'això, sembla que només parlem de llistes. I, tant de bo m'equivoqui però estic començant a pensar que el que es pretén tornant a treure ara la llista única és justament complicar-ho tot i, digue'm malpensat, que al final al setembre no hi hagi votacions...\nMcAbeu 10 de juliol de 2015 a les 8:53\nNo hi havia el comentari de la Carme quan he escrit el meu, però estic completament d'acord en això que diu: "sempre la millor opció és la que sigui possible". La resta és marejar la perdiu...\nElfreelang 12 de juliol de 2015 a les 11:20\nestic d'acord Mac .....no en tot.... marejar la perdiu ja en sabem , confio que els teus recels siguin equivocats al setembre hem de votar\nAnònim 10 de juliol de 2015 a les 9:30\nD’aquí al setembre calculo que encara sortiran set o vuit propostes més sobre com fer això de la independència. Sobretot lo important es fer-ho ben complicat i que un cop votat els resultats siguin interpretables de la manera que més convingui a cada bàndol.\nElfreelang 12 de juliol de 2015 a les 11:22\nno ho sé pons els altres ho fan tot fàcil, tant si és el pepe, com el SOe com els de podemos ho tenen molt clar primacia del castellà, una bandera rojiigualda ben gran i la untat\nGlo.Bos.blog 10 de juliol de 2015 a les 12:12\nDoncs si que és complicat tot plegat! O ens ho compliquen...\nO farem com puguem -o com ens deixin- I possiblement no de la la millor manera.\nElfreelang 12 de juliol de 2015 a les 11:23\nespero Gloria que farem més del que puguem i molt molt més del que ens deixin\nLaura T. Marcel 10 de juliol de 2015 a les 15:45\nJa s'està marejant massa la perdiu. Cada vegada estic més cansada de tot plegat. Jo no hi entenc en política i no entenc les estratègies que volen utilitzar per arribar no sé on, però crec que els coses poden ser més fàcils i més clares. A veure com acabarà tot!\nElfreelang 12 de juliol de 2015 a les 11:24\nLaura el que es planteja crec que ens sobrepassa , els partits polítics han de deixar de mirar-se el melic i pensar en benefici de Catalunya\nLoreto Giralt Turón 10 de juliol de 2015 a les 17:51\nCostarà, costarà... tinc la sensació d'estar perdent el temps. Tant de bo m'equivoqui.\nElfreelang 12 de juliol de 2015 a les 11:25\njo també espero que t'equivoquis\nJo no entenc res! Cal explicar-ho molt i molt bé!\nesperem que si que l'explicació sigui ben clara\nTeresa Duch 10 de juliol de 2015 a les 21:13\nEs veu que sí, Elfre, que és molt complicat entendre's. Punyeta! s'han oblidat de quin és l'objectiu i tothom mira els seus interessos. Era massa bonica la unió del principi, tots a la una per la independència. Encara hi ha esperançá que es posin d'acord, però ho estan debilitant i si segueixen així s'ho carregaran.\nElfreelang 12 de juliol de 2015 a les 11:26\ncomparteixo la teva visió Teresa , confio en que finalment anirem a la una\nJordi 11 de juliol de 2015 a les 21:32\nPaciència i tacte, aquests dies.\nElfreelang 12 de juliol de 2015 a les 11:27\ni sort i il·lusió i perseverança també Jordi\nBruixeta 12 de juliol de 2015 a les 12:11\nComplicat és.. o ho fem ... no ho tinc clar. El que si hem de tenir clar es que si ha de ser així que ho sigui, però que ho sigui per fi de bé, d'una vegada per totes


Roger Torres i Aguiló: Laberint de traves - Social.cat\nDijous, 28 d'octubre de 2021 | 08:45 h\nRoger Torres i Aguiló, nascut a Lleida el 1975. És jesuïta i ha treballat a la Fundació la Vinya, a l'Hospitalet del Llobregat, com a director de l'àmbit d'infància. Actualment és el president de la Fundació Arrels Sant Ignasi de Lleida, que treballa per acollir, acompanyat i defensar els drets de les persones en situació de sense llar. També està vinculat al món del lleure educatiu on participa en la vida de diversos centres d'esplai.\nPodria ser el meu fill de 22 anys, el meu oncle de 50 o el meu avi de 65. Podria ser que se sentís sol, sense esperança ni futur, sense un acompanyament que el portés a viure ja, tot i la seva prematura edat, al carrer. Pot ser que la malaltia mental, la barreja d'aquesta amb l'addicció a l'alcohol i les drogues, el fracàs en el món laboral o una manca d'autoestima brutal l'empenyés a viure sol en un carreró. Podria ser un dels nostres... i ho és. Són els nostres joves, els nostres veïns i veïnes de totes les edats que necessiten tota la comunitat, tota la ciutadania per sortir-se'n.\nEs troben sense sortida, i “sense sortida” és el títol de la campanya d'enguany que les diverses entitats que treballen per acabar amb el sensellarisme a l'Estat posen en marxa. Amb la campanya es vol incidir políticament i apropar a la ciutadania el problema que pateixen moltes persones en trobar-se dins un sistema de protecció que no protegeix. “”


Anna Bahí: "La cultura ens ajuda a viure"\nLa fotògrafa banyolina ha deixat petjada a diversos països com Espanya, Perú o Itàlia\nAnna Bahí és una artista banyolina poc coneguda a la seva ciutat però amb una gran projecció internacional. Va començar a estudiar disseny a l'escola EINA de Barcelona el 1972 i, des de llavors, es va interessar per la fotografia fins a convertir-la en la seva professió i passió creativa. Des dels anys 90, les imatges d'Anna Bahí han omplert les sales, galeries i espais de diverses ciutats d'Espanya, Perú, Argentina i Itàlia amb exposicions individuals i col·lectives que giren al voltant de l'autoretrat i l'autopercepció d'un mateix a través de les línies d'un cos o de la recerca de l'essència. Alguns dels treballs de la fotògrafa són l'exposició individual 'Origen', l'exposició individual 'Desconfiar/Diffidare' o l'exposició col·lectiva Photogènika de Banyoles, entre moltes d'altres.\n"Quan creo, es pot dir que el món desapareix"\nQuè és la fotografia per a tu?\nPersonalment, per mi la fotografia és el mitjà d’expressió que em permet comunicar allò que tinc a dins. Quan creo, es pot dir que el món desapareix... És un moment molt especial perquè, de cop, es manifesta tot allò pensat i gestat interiorment, i va sortint de manera que ho puc plasmar mitjançant una imatge fotogràfica. A partir d’aquí, s’engega un engranatge i vas creant.\nLa creativitat té gènere?\nBé, crec que l’espècie humana té molt potencial creatiu. Tot i que es poden percebre les diferents inquietuds a l'hora d’intuir si una creació és femenina o masculina, diria que en el moment de crear, en l’acte creatiu, no crec que sigui tan diferent.\nEs pot viure de la cultura?\nLa cultura ens ajuda a viure.\nCita’ns dos noms culturals femenins, un d’emergent i un altre de referència.\nNo és que tingui un referent concret en el meu àmbit, però esmentaré la Francesca Woodman. Com a fotògrafa emergent, la Berta Vicente.\nQuina ha estat la darrera activitat cultural que has realitzat?\nHe participat en una subhasta de fotografia solidària en benefici a dues fundacions d’autisme i discapacitats intel·lectuals del Pla de l’Estany.\nWeb de la fotògrafa Anna Bahí\nFotografia Slide: Ll.Serrat\nJosep Maria Balagué: “Aprenem a mirar a través d'un objectiu, però en sabem, de fotografia?”\nDavid González: "Als camps de refugiats hi ha frustració però també humor, esperança i sobretot molta dignitat"\nManel Esclusa: “Una bona imatge és la que et toca el cor i, a la vegada, et fa treballar l’intel·lecte”


Premsa i Patrimoni: L'esglèsia de la Sang, un espai de Palma ple de tresors desconeguts.\nL'esglèsia de la Sang, un espai de Palma ple de tresors desconeguts.\nDiari de Balears Digital 3-9-2007\nL’Anunciació guarda entre les seves parets les despulles del seu fundador, Bartomeu Catany\nL’església de l’Anunciació, més coneguda popularment com la Sang, és una de les més conegudes i concorregudes de Ciutat de Mallorca.\nEl Sant Crist de la Sang és un dels que més devots concentra i aquest fet es reflecteix en la quantitat de confraries que participen en la seva processó i en d’altres festes que se celebren durant tot l’any que tenen a veure amb el culte. També és freqüent, en aquestes celebracions, veure els ciutadans portant els ciris a la Sang, i algun d’ells encara ho fa descalç pujant la costa de l’antic conservatori. A l’interior trobam reflectits els 600 anys d’història de Palma, que es pot veure en el petit museu que conté, i que de moment es manté tancat al públic, on hi ha una gran quantitat d’exvots de gran valor històric. Tot i que la Sang és una de les esglésies més conegudes de Ciutat, hi ha encara molts aspectes que la gent desconeix d’aquest temple.\nUna de les obres a tenir en compte és el betlem napolità d’estil gòtic, que pertany a la Sang des de l’any 1746, tot i que arribà al Regne de Mallorca fruit d’un naufragi el 1536 i fou l’ofrena que féu el capità per haver sobreviscut.\nUna altra de les curiositats que s’hi poden trobar és la capella de Sant Emigdi. Aquest espai es decidí dedicar a aquest sant en concret arran d’uns terratrèmols que ocorreguen a Andalusia el 1885 i que alarmaren la població.\nPerò potser el més desconegut de la Sang és que conserva el cos incorrupte del seu fundador. El pare Bartomeu Catany, que morí el 1462, descansa en una vitrina en els murs de l’església des de l’any 1843. La imatge es pot contemplar només un cop a l’any, el dia de Tots Sants, en el qual es mostra al públic per tal de poder retre homenatge a la figura del franciscà, d’actitud humil i conciliadora, admirat per tots i que deixà a Mallorca un llegat religiós molt important.


Celebració del Dia de Sta Magdalena Sofia Barat – Col·legi Sagrat Cor-Diputació\nCelebració del Dia de Sta Magdalena Sofia Barat\nEscrit el 8 juny, 2016 . Publicat en General.\nDimecres 25 de maig vam celebrar tots junts al pati la diada de la nostra fundadora, Sta Magdalena Sofia Barat.\nMagdalena Sofia va néixer en un poble de França, Joigny, a la Borgonya francesa l’any 1779 i va morir el 1865. Volia que les noies tinguessin accés a l’educació i per això va fundar la congregació del Sagrat Cor i va crear el primer col·legi l’any 1801 a la ciutat francesa d’Amiens. Avui hi ha escoles del Sagrat Cor en 40 països dels cinc continents.\nPer celebrar aquest important dia per a la nostra comunitat educativa, vam fer un acte tots plegats al pati. La nostra directora, Teté Terricabras, ens va recordar l’objectiu de Sta Magdalena al crear la congregació i com aquest objectiu s’extén ara a tots els infants i joves d’arreu.\nL’acte també va ser l’espai per fer presents els valors que hem treballat aquest any, generositat i compromís, i com els hem fet realitat a través de les campanyes, actes i petits gestos que hem dut a terme durant aquest curs.\nMagdalena Sofia Barat va donar resposta a les necessitats que va trobar en el seu temps: situacions difícils que afectaven a les noies i a les dones. Amb la seva tasca volia transformar la societat: les nenes eren les mares del futur, principals educadores de la família a la seva època. Avui també hi ha necessitats que reclamen la nostra actuació: què podem fer davant les situacions de pobresa, de marginació, de refugiats que hi ha en el món?\nPrimer de tot, adonar-nos que existeixen aquestes situacions i per això a les classes aquestes setmanes s’ha parlat de la situació dels refugiats. Però no ens podem quedar només en conèixer la realitat; hem d’actuar i per començar ho hem denunciat a través del rètol penjat a les finestres de la façana de Sant Joan i que hem fet entre tota la comunitat educativa: SOM GENEROSOS I ACOLLIDORS AMB ELS REFUGIATS.\nFem realitat entre tots aquestes paraules com ho hauria fet Magdalena Sofia si visqués avui!\n[youtube id=”_1gc_60pf_o” width=”600″ height=”350″ autoplay=”no” api_params=”” class=””]


Relat "LA IMPORTÀNCIA DE DIR-SE CENT SET."\nInici > detall del relat: LA IMPORTÀNCIA DE DIR-SE CENT SET.\nLA IMPORTÀNCIA DE DIR-SE CENT SET.\nM’he girat per saber qui em demanava. A l’altra banda de la taula un vailet d'uns set o vuit anys s’esforçava en apropar-se a mi estirant mig cos sobre el tauler per tal que el pogués escoltar. Tenia els cabells color d’espiga esbarriats, encara amb la marca del casc de ciclista. El nas vermell dins el rostre ple de sol i uns ulls clars i vivaços que em fitaven confiats. Malgrat el soroll de la música de fons i la locució desaforada del “spiker” que organitzava els corredors, ens hem pogut entendre.\n-Digues nano, que hi ha? – Li he preguntat.\n-Sóc el Cent set! – Ha respost amb els ulls espurnejants. Semblava tenir molt clar que amb això n’hi havia d’haver ben bé prou.\n-Hola 107. I que vols?\n-Xocolata. - Em respon seriós.\n-Xocolata no n’hi ha. (això em sembla) – li responc.- Un donut et va be? – El veig dubtar un instant.\n-Si, està be.- A la mirada del 107 hi ha una barreja de fatalisme i incredulitat. Però pren l’actitud de qui mai no dona res per perdut.\n-Vine amb mi.-\nLi he agafat la ma menuda per conduir-lo a l’altra banda de la taula, on hi tenim l’avituallament. Ell m’agafava decidit, segur. Podia notar en el seu contacte l’energia de qui sap què vol i no dubta que hi té dret. Perquè ell es el Cent set! Ja havia participat a la seva cursa i potser havia arribat l’últim, o tal vegada el primer. Tant se val! Però el número del seu dorsal encara estava ben vigent i era la clau que li havia d’obrir totes les portes.\n-Doncs sembla que s’han acabat els donuts, li dic. - la safata era buida- Vols un entrepà?\n-Xocolata- Em respon lacònic. Percebo certa tensió i un velat to d’exigència en la seva resposta.\n-Un entrepà de xocolata? Haurà de ser de fuet, o be de pernil. Es tot el que hi ha.- Li dic conciliador.\nPer un moment una ombra de decepció ha entelat lleument la mirada serena del 107.\nUna companya mes coneixedora que jo dels misteris de la rebotiga, ha aixecat el tovalló que cobria una safata i n’ha tret un sandvitx de pa de motlle amb xocolata a dins. Els ulls del 107 s’han tornat a encendre amb espurnes de felicitat. Ha pres el seu tresor de xocolata mirant a la meva companya amb complicitat i ha desaparegut deixant a l’aire un inaudible “gracies” que hem intuït, més que no pas escoltat. S’havia sortit amb la seva i això li produïa tal excitació que no tenia temps per paraules.\nLa decepció que he vist als ulls del 107 no estava motivada perquè s’hagués cregut que no hi havia entrepans de xocolata. (ell ja sabia que sí que n’hi havia) Allò que l’ha decebut de veritat ha estat comprovar la meva inexcusable ineptitud. Tot un personatge el Cent set.\nI ara som al 2016. Més nombres![Ofensiu]\ntouchyourbottom | 10-01-2016\nAquest relat feia de bon empassar, ben escrit i amb un 'estudi' simpàtico-psicològic que és un tast de més relats, quan l'energia ho deixi, és clar.


El Voluntariat actiu al segle XXI, motiu de la II Trobada de Voluntariat a Mollerussa – Comarques de Ponent\nEl Voluntariat actiu al segle XXI, motiu de la II Trobada de Voluntariat a Mollerussa\nProp de 125 persones van assistir el dissabte 7 de novembre a la II Trobada de Voluntariat que es va fer a l’Espai Cultural dels Canals d’Urgell sota el títol El Voluntariat actiu al segle XXI, promogut pel Consell Social de Mollerussa (CSM) i l’Ajuntament de la capital del Pla d’Urgell.\nLa jornada va ser inaugurada per l’alcalde de Mollerussa, Marc Solsona, qui va fer una referència al 1985, quan l’ONU va proclamar el 5 de desembre com a Dia Internacional del Voluntariat i com des d’aleshores, el fenomen del voluntariat no ha parat de créixer amb diferents manifestacions. També va agrair la bona tasca feta des del Consell Social que duu a terme diferents eixos de treball encaminats a millorar la vida del conjunt de la ciutadania, com pot ser el foment del voluntariat, el treball en xarxa, etc. Solsona va acabar la seva intervenció dient que “Mollerussa té ànima de voluntariat i ànima social”.\nLes diferents intervencions van anar dirigides a aprofundir sobre quin és actualment el sentit que té la tasca del voluntariat dins la nostra societat. La ponència inaugural va anar a càrrec del senyor Josep Maria Canyelles expert en responsabilitat social corporativa (SRC), que va reflexionar sobre “El voluntariat creant valors per a les persones i la societat”.\nEls joves voluntaris van tenir un paper destacat ja que van ser els protagonistes de donar a conèixer diferents projectes que s’han dut a terme a la ciutat com és el camp de treball Coopera; el projecte 'Dina en companyia', que porta a terme la Fundació Catalunya-La Pedrera, o el projecte 'Tot treballant pel bé comú', que van presentar conjuntament alumnes de l’INS Terres de Ponent i residents de la Llar Terres de Ponent. També hi van participar algunes de les persones receptores de l’acció voluntària la qual cosa va contribuir a enriquir la taula d’experiències.


Mor Miquel Segura Miró, el pastisser del Forn Ca’n Miquel\nPart Forana 02/09/2021\nMiquel Segura Miró. ARA BALEARS\nPalmaEl reconegut porrerenc Miquel Segura Miró, pastisser del Forn Ca'n Miquel, situat al carrer General Riera de Palma, ha mort aquest dimecres a causa d'un càncer que li van diagnosticar fa uns anys. Segura va néixer l'any 1960 i va començar molt aviat a estar entre els fogons.\nLa seva passió va començar venent els bunyols que feien els seus padrins i a 14 anys va aprendre la professió a la pastisseria Can Joan Segura de Muro. Després va anar a fer feina a Can Pomar de Campos i el 1981 va obrir la pastisseria Can Pistola.\nFinalment, deu anys després va arribar a Palma, on es va començar a conèixer el seu nom després d'obrir la pastisseria de Ca'n Miquel.\nLa batlessa de Porreres, Xisca Mora, ha assegurat que al poble estan molt tristos per la notícia, ja que Segura era un home que estimava la gastronomia, la cultura i la música i va aconseguir dur el nom de Porreres fora del poble i de Mallorca. Mora ha recordat que l'any passat li van atorgar un premi per la feina que ha fet durant la seva vida i ha remarcat que va aconseguir professionalitzar l'artesania.


gòtic - flamíger: El comiat.\nLes rejoles nues, el paviment, el terrat.\nSolia venir un obrer\n( no ens cobrava massa )\nXorrava la suor, les manilles, la compostura.\nEl galliner ja no hi és, les anous estovades.\nEl campanar assolellat, el vell rellotge.\nEstengueres la mà,\nun comiat inesperat,\nla persiana tirada, la becada;\ntonyina, tomaca i un pot d'olives.\nLa xaranga dels obrers, una mica d'oli ?\nLes mans clevillades, l'esclavitut.\nLa balança sospesa el transit,\nel comiat que no existí,\nconserves les teues sabatilles ?\nS'ha partit el bastiment,\nel sol rogenc, el sud.\nPublicado por Carles Alós en 14:53:00\nCántico del destino.\nVolia jugar amb les nines, semblaveu feliços.Les...\nL'oasi perenne,les canyes corcades. El mos de l'...\n<< En mi alma ardía una especie de fuego, en el ...\nFragment del conte Una puerta se abre.


UA proposa un Fons Global de Finançament per a l’Aran a la nova llei de règim especial – Unitat d'Aran\nUA proposa un Fons Global de Finançament per a l’Aran a la nova llei de règim especial\nEl partit presenta 50 esmenes a través del grup del PSC que inclouen també un nou sistema electoral, més just i proporcional\nEl secretari general d’Unitat d’Aran i conselhèr al Ple del Conselh Generau, Paco Boya, ha fet pública avui l’esmena que UA ha presentat a través del PSC a la nova llei d’Aran en referència al finançament de l’autogovern. La proposta es basa en un nou sistema que inclou un Fons Global de Finançament, d’acord amb l’estudi que va encarregar el mateix Conselh Generau sobre aquesta matèria. Aquest fons es crearia a través de la llei de pressupostos amb la finalitat de garantir la suficiència de recursos del Conselh per cobrir les despeses de funcionament ordinari, exercir les competències transferides i d’altres que pugui establir la llei i desenvolupar polítiques pròpies.\nEl Fons es dotaria en relació als percentatges de participació a favor del Conselh en el Fons de Cooperació Local i es composaria de dos fons diferenciats: el Fons Incondicionat de l’Aran, format per una subvenció incondicionada de caràcter corrent, i el Fons Específic d’Inversions. La quantia del Fons Global es concretaria mitjançant una participació territorialitzada en impostos de la Generalitat o en el tram autonòmic (com IRPF, IVA, taxa turística i impostos especials sobre alcohols, tabac i hidrocarburs). La resta del Fons es determinarà d’acord amb l’equilibri entre les necessitats de despesa de la Generalitat i de finançament del Conselh.\nPaco Boya ha explicat que “la proposta pot ser un bon punt de partida per començar a dotar el Conselh d’un model propi de finançament, ja que avui per avui ens falten 8 milions d’euros i no tenim finançament propi des de l’any 2011, en contradicció amb les promeses fetes pel síndic”.\nLes 50 esmenes presentades incorporen també una proposta de nou sistema electoral “per aprofundir en una democràcia més propocional i representativa”. Amb els mateixos electes, el model recuperaria la distribució original, històrica i simplificada dels tres terçons, d’aquí el seu nom, i la circumscripció única que incrementaria la proporcionalitat de l’elecció. D’aquesta manera, tres conselhèrs serien escollits en cadascun dels terçons: un per l’agrupació dels sexterçons de Pujòlo i Arties e Garòs, un per Castièro i Marcatosa i un per Irissa i Quate Lòcs. Els deu restants s’elegirien en llista única a tot el territori de l’Aran. A més, s’insta el Parlament a crear una circumscripció pròpia per a l’Aran a la nova llei electoral per tal que obtingui un diputat que el representi.


La reunió celebrada ahir a Benissa per prevenir nous casos d'enverinaments animals va confirmar la possibilitat de fer una batuda de neteja que coordinarà el Seprona, el servei de Protecció de la Naturalesa depenent de la Guàrdia Civil, encarregat de vetlar per la conservació de la naturalesa i els recursos hidràulics, així com de la riquesa cinegètica, piscícola i forestal.\nL'encontre es va plantejar per a acordar noves accions i per a donar tota la informació a tots els agents implicats. L'alcalde de Benissa, Abel Cardona i Belén Ivars, regidora pertanyent a l'àrea d'organització de l'Ajuntament, informaren juntament amb l'inspector i un dels oficials de la Policia Local, amb el Sergent de la Guàrdia Civil de Benissa i el Guarda Rural de la Societat de Caçadors de Benissa. Els altres assistents foren la regidora Carol Ivars, els regidors Domènec Miralles, Xavi Tro i Manuel Juan, el portaveu del PP local, Arturo Poquet, i representants de Protecció Civil, de la Societat de Caçadors de Benissa, de les protectores Akira, Adopta – Bèrnia Benissa i Les Cutes, i de l'Associació de veïns de Pinos.\nDes dels cossos de seguretat es va oferir tota la informació disponible dels casos d'enverinament que han arribat a la caserna de la Guàrdia Civil a Benissa (9 denúncies en total, 7 a Benissa, una a Senija i una altra procedent de Teulada), i es va advertir dels problemes que poden donar-se amb la informació i xifres que no estiguen contrastades per la benemèrita local, ja que pot afectar a la cadena de custòdia i a què no es referencie el verí de manera correcta. Es va destacar que la voluntat de les associacions és positiva, si bé cal contrastar la informació real i seguir els protocols adients, demanant que totes les accions que realitzen les associacions estiguen coordinades amb el Seprona.\nPer altra part, i relacionat amb els enverinaments animals, hui al matí s'ha realitzat una reunió sol·licitada per persones representants del PACMA d'Alacant, que en paraules d'Abel Cardona ha estat "molt positiva, amb una actitud col·laborativa i oferint vies obertes per a estar en contacte i seguir aportant en aquests tristos fets".


El bus 192 torna a circular pel carrer de Muntanya? | betevé\nÀlex Jassé | Javier Arilla | dimarts, 12 de febrer del 2019, a les 20.04\nTransports Metropolitans de Barcelona (TMB) ha fet una prova per veure si la línia d’autobús 192 pot tornar a circular pel carrer de Muntanya, al Camp de l’Arpa del Clot. Amb la implementació de la xarxa ortogonal, la línia va variar de recorregut (del carrer de Muntanya al de Trinxant) perquè els nous vehicles (més grans per ser més accessibles a les persones de mobilitat reduïda) no podien passar pel carrer de Muntanya. Els usuaris, però, reclamen que la línia recuperi el trajecte anterior. També els veïns del carrer de Trinxant es queixen perquè el pas del nou bus els genera molèsties.\nProva per tornar el 192 a Muntanya\nFa temps que l’Associació de Veïns del Clot – Camp de l’Arpa lluita per preservar el recorregut de l’autobús 192 tot i la implementació de la xarxa ortogonal. Primer, va aconseguir conservar la línia -que TMB volia eliminar- i ara demanen que torni a passar pel carrer de Muntanya, com feia abans.\nFa un temps, TMB va canviar la flota per fer-la més accessible i, des de llavors, va incorporar vehicles més grans. Això va obligar a modificar el recorregut del bus 192 per fer-lo passar pel carrer de Trinxant en lloc de pel de Muntanya. A petició dels veïns, però, TMB ha fet una prova per comprovar si els nous vehicles poden circular pel recorregut anterior. En espera dels resultats, els representants veïnals consideren que ha quedat provat que el bus pot passar-hi si es fan alguns canvis en l’aparcament. “Nosaltres el que preferíem és que l’autobús comencés a passar la setmana que ve per aquí amb alguna modificació que es pugui fer amb el tema de motos i cotxes”, explica Miquel Catasús, de l’associació veïnal.\nPer la seva banda, l’equip de govern també està estudiant una altra opció: tornar a canviar la flota de vehicles per uns de més petits. Serien similars als que hi havia abans, que van ser retirats perquè estaven desfasats. Els veïns volen que s’asseguri, però, que el nou model és prou accessible per a les persones amb mobilitat reduïda, ja que va ser el principal motiu per canviar els vehicles anteriors i, amb ells, el recorregut de la línia.\nUn mort i diversos ferits en el xoc frontal de dos trens entre Sant Vicenç de Castellet i Manresa


El Santfe buscarà a Sabadell una victòria que faci justícia al bon futbol exhibit | Esport Blanc i Blau\nEl Santfe buscarà a Sabadell una victòria que faci justícia al bon futbol exhibit\nPosted on 4 Setembre 2015 by Esport blanc i blau\nCE SABADELL B … SANTFELIUENC FC\nAndrés González recupera Joserra però perd el sancionat Álex Bolaños. Caldrà estar atent a l’evolució de David Toro i Alberto que es troben en procés de recuperació i podrien formar part de la convocatòria.\nEl CE Sabadell B vol començar a sumar de tres en tres\nInici irregular del filial arlequinat que estrena enguany entrenador amb un home de la casa, Jose Solivelles. Solivelles compta amb jugadors molt joves i talentosos com Manel Martínez, Cesc Clotet i sobretot l’ex madridista Sandro Toscano. Entre les cares noves, aposta per jugadors que provenen de Tercera Divisió i que en alguns casos com Adri Díaz (Rubí) o Ñito i Jonathan Ferreira (Masnou) han despuntat. L’objectiu doble: mantenir la categoria i fer de pont amb el primer equip de Segona B.\nFundat l’any: 1903 (el club)\nQuè va passar a l’últim Sabadell B – Santfe?\nCE Sabadell B 1 (Ernest Forgas, 13′) – Santfeliuenc 1 (Maldonado, 19′)\nEl filial arlequinat buscarà la primera victòria contra un Santfe que està exhibint bon futbol.\n« Quan arriba setembre. Sant Feliu, observatori de l’esport federat La Penya Recreativa inicia la lliga diumenge (12 hores) contra la Ciudad Cooperativa »


El món cultural i polític homenatja Àngels Mach a l'ambaixada espanyola\nLa presidenta de la Societat Andorrana de Ciències (SAC) ha obtingut la Encomienda de Número de la Orden del Mérito Civil, que concedeix el rei d'Espanya, Felip VI\nLa presidenta de la SAC, Àngels Mach, rep el distintiu de la mà de l'ambaixador espanyol a Andorra, Manuel Montobbio.\nActualitzada 25/09/2017 a les 17:43\nÀngels Mach va entrar a formar part de la Societat Andorrana de Ciències l'any 1986, tres anys després de la seva creació. El seu idil·li amb l'entitat va arribar al punt més àlgid el 2004, quan va ser nomenada presidenta. Més de 30 anys després d'entrar-hi, Mach ha obtingut un reconeixement institucional a tota aquesta trajectòria. Es tracta de la Encomienda de Número de la Orden del Mérito Civil, que concedeix el rei d’Espanya, Felip VI, i que se li ha entregat avui al migdia a l'ambaixada espanyola a Andorra.\nVa ser el mateix ambaixador espanyol, Manuel Montobbio, qui va demanar que se li concedís aquest distintiu, tal com ell mateix ha explicat al discurs. Ha destacat la tasca constant de Mach i de la SAC per donar a conèixer la ciència i la cultura en general, a través d'esdeveniments com les Trobades Culturals Pirinenques, les Jornades de Recerca o la Diada Andorrana a la Universitat Catalana d'Estiu a Prada de Conflent. La SAC és un espai dins d'Andorra "on es pot reflexionar sobre les grans qüestions de la cultura universal", ha destacat Montobbio. Així mateix, l'ambaixador també ha volgut elogiar la feina de la SAC per "compartir la llengua catalana" més enllà de les fronteres d'Andorra: "Gràcies a vosaltres Andorra és coneguda a Espanya" i a l’inrevés; és a dir, la cultura espanyola, "sigui en català o en castellà", "és més coneguda a Andorra".\nMontobbio, que no ha volgut fer declaracions a la premsa en acabar l'acte (possiblement per evitar entrar en controvèrsies davant tot el conflicte entre Espanya i Catalunya), també ha defensat que les relacions entre estats no només han de ser entre governs, sinó també "de societat a societat".\nPer la seva banda, Mach s'ha mostrat molt agraïda per la distinció i ha volgut sobretot defensar que es tracta d'un homenatge a tots els que integren la SAC, 339 socis en l'actualitat, i els que hi han col·laborat de manera desinteressada. "És un reconeixement cultural d'una relació que existeix des de fa molts anys entre Andorra i el territori espanyol i Catalunya", ha manifestat.\nLa presidenta de la SAC ha volgut finalitzar el seu discurs amb el desig que "Catalunya i Espanya trobin la seva millor relació". "Patim per ells, per les dues bandes, s'ha d'arribar a una situació d'entesa pel bé comú", ha afegit.\nL'acte ha comptat amb la presència d'un gruix important de personalitats del món de la cultura d'Andorra i dels Pirineus en general, així com de l'esfera política del país.


Comedia en cinc actes\nFeliu Formosa (traducció)\nEn un hospital universitari, la decisió complexa d’un metge desencadena un seguit de conseqüencies que faran trontollar tots els estaments polítics i religiosos d’un país obligat a posicionar-se. Una adaptació d’aquest classic extraordinari de 1912, censurat durant molts anys a Austria.\nAmb aquesta obra de ressons autobiografics, Schnitzler va anticipar els fantasmes antisemites que recorrerien Europa al llarg del segle xx. Un text per a grandíssims actors sobre els tentacles del poder, que radiografia els mecanismes amb que les elits vampiritzen els discursos sobre el bé comú per legitimar el seu propi protagonisme.\nNarrador i dramaturg austríac, Arthur Schnitzler (1862-1931, Viena, Austria) va ser metge de professió. A les seves obres mostra un gran interes per l’erotisme, la mort, la psicologia i la crisi social del canvi de segle en un epicentre cultural com va ser Viena. Va ser admirat per Sigmund Freud, a qui va coneixer personalment i en qui veia una mena de doble literari. En el seu afany d’aprofundir en la complexitat psicologica dels seus personatges, Schnitzler va ser un dels primers autors en llengua alemanya en fer ús de la tecnica del monoleg interior en obres com El tinent Gustl o La senyoreta Else.


Salut i Addiccions – Fundació Marianao\nSalut i Addiccions\nAcompanyem persones que estan en tractament per deshabituació a substàncies addictives i que volen adquirir hàbits saludables i reforçar les seves capacitats per integrar-se a la comunitat.\nMoltes vegades, les persones que pateixen una drogodependència tenen dificultats d’integració social i comunitària. Per això, a la Fundació Marianao donem suport a persones que han decidit començar a portar un estil de vida saludable i necessiten reforçar les habilitats socials, la confiança i la seguretat en si mateixes per millorar el seu benestar personal, familiar i social.\nTreballem per fomentar hàbits saludables, reforçar l’autoestima i l’autonomia perquè les persones adquireixin aprenentatges i tècniques que els seran d’ajuda en el seu procés de tractament i deshabituació al consum de substàncies addictives.\nGrup de promoció de la salut\nUn programa grupal de reinserció social per fomentar hàbits saludables, aprenentatges i tècniques de suport als tractaments de deshabituació.\nDes d’una vessant educativa, es promou el manteniment de l’abstinència potenciant les capacitats de cada persona i la seva autonomia. A més del treball grupal, es realitza un seguiment individual amb cada membre participant.\nAtenem persones i/o famílies de persones que tenen una problemàtica relacionada amb les addiccions, siguin consumidores o estiguin en tractament de deshabituació, i que volen rebre orientació i suport en el tractament, la gestió de plaers i riscos, la integració sociolaboral o la integració sociocomunitària.\nSensibilització amb joves\nRealitzem tallers de sensibilització amb adolescents i joves sobre qüestions relacionades amb el consum de substàncies addictives i la promoció de la salut.\nEls monogràfics que es realitzen son des de la vessant de la prevenció i la informació.\nTreballem en coordinació amb el Centre d’Atenció i Seguiment de Drogodependències de Sant Boi de Llobregat (CAS Benito Menni), centre on les persones que atenem realitzen el tractament mèdic.


San Miguel Snow Beer a Masella\nFoto: Marçal Vaquer San Miguel Snow Beer\nEl campament de San Miguel torna a Masella el cap de setmana del 22 i 23 de febrer amb més música, tallers DIY, jocs i una oferta gastronòmica irresistible!\nMai abans pujar a esquiar havia estat una experiència tan completa! Després de l’èxit de la temporada passada, San Miguel Snow Beer s’instal·larà de nou a Masella, davant del TGV, el cap de setmana del 22 i 23 de febrer per portar-vos la millor manera de posar punt final a la vostra jornada d’esquí.\nA més, com a novetat d’enguany, també s’instal·larà una zona de jocs de 'shuffleboard' i tallers 'do it yourself' en què, amb la compra d'un menú maridat (un plat i una cervesa), podreu personalitzar gorres escollint dos pegats inspirats en el món alpí i dissenyats especialment per a l'ocasió. Ah! I si sou dels que no pareu de fer fotos, si en pengeu una a Instagram feta al photocall del campament amb el hashtag de 'TheSnowBeer', entrareu en el sorteig de 9 packs de 'Cervesa per un any'!. Pel que fa a la seva programació, durant aquest cap de setmana l’estació de Masella comptarà amb els ritmes de DJ Amable, el rei de l’escena electrònica alternativa de la ciutat comtal; i amb DJ Viktor Ollé, que portarà una sessió carregada de groove, rock i disco. Actuacions en directe que us faran vibrar amb un paisatge màgic de fons, què més es pot demanar?


Els hospitals de la demarcació es reorganitzen per augmentar les UCI\nL'Hospital Joan XXIII adaptarà 5 boxes de la planta d'intermitjos en els quals s'hi poden instal·lar respiradors per intubar pacients.\nSanta Tecla habilitarà alguns quiròfans, mentre que Joan XXIII contempla adaptar l’UCI de pediatria com a últim recurs\nActualitzada 24/03/2020 a les 20:58\nEl departament de Salut està ultimant els plans de contingència de cada hospital de Catalunya per augmentar la seva capacitat de cures intensives i, per tant, poder atendre el major nombre possible de casos greus en les pròximes setmanes, quan s’espera que la corba de contagis arribi al seu màxim. Segons el Salut, aquest pla de contingència contemplarà diferents escenaris i s’aniran aplicant les mesures en funció de l’evolució dels efectes de la pandèmia. Pel que fa a la Regió Sanitària del Camp de Tarragona, Diari Més ha pogut conèixer algunes d’aquestes mesures en els diferents centres hospitalaris.\nL’Hospital Sant Pau i Santa Tecla disposa actualment de 9 unitats de cures intensives, 7 de les quals es troben ocupades per casos de coronavirus. Segons ha pogut saber aquesta redacció, el centre encara pot suportar el nombre de contagis, el qual es preveu que augmenti considerablement els pròxims dies. Per tal d’estar preparats per quan arribi aquest increment de casos greus, l’hospital vol convertir els quiròfans alliberats per la desprogramació d’operacions en boxes d’UCI. A més, també es podran readaptar alguns boxes d’urgències per atendre casos greus, amb la qual cosa s’espera que puguin augmentar en 4 o 5 unitats de cures intensives les 9 de les quals ja disposen.\nPel que fa a l’Hospital Joan XXIII, fonts sindicals indiquen que la idea del centre és adaptar 5 boxes de la planta d’intermitjos com a boxes d’UCI. Aquestes habitacions, expliquen, disposen de la doble presa, d’aire i d’oxigen, necessària per a la instal·lació de respiradors per tal de poder atendre casos greus. A més, les mateixes fonts apunten que, com a últim recurs, l’hospital contempla destinar les infraestructures de l’UCI pediàtrica per atendre també casos complicats de coronavirus.\nA Reus, i segons declaracions de l’Ajuntament, l’Hospital Sant Joan ja ha triplicat la capacitat de l’UCI, aprofitant principalment cubicles de reanimació. El consistori reusenc assegura que, actualment, el centre està atenent 23 casos de coronavirus, 15 de lleus i 8 a l’UCI. Una altra mesura que ha pres l’hospital és la de fer un triatge per separar la gent implicada en un possible o confirmat cas de coronavirus amb els pacients que acudeixen al centre per altres causes, segons fonts sindicals del centre. A més, s’han desprogramat les visites del Centre Mèdic Quirúrgic de la ciutat, gestionat per l’administració local, perquè estigui disponible si el departament de Salut el necessita.\nPer altra banda, l’Hospital Pius de Valls també preveu habilitar part de la zona quirúrgica per poder tractar casos greus de coronavirus, segons el comitè d’empresa. El centre no disposa d’UCI i sempre envia els pacients en estat greu a Joan XXIII. D’aquesta manera el Pius podrà atendre algun cas greu de coronavirus i, a la vegada, desofegar l’hospital tarragoní. Les mateixes fonts han indicat que per evitar aglomeracions i que els pacients es barregin a la zona d’urgències, els possibles contagiats es deriven a les antigues urgències, mentre que els pacients que no hi van per coronavirus es deriven a la zona de consultes.\nComenta el contingut : Els hospitals de la demarcació es reorganitzen per augmentar les UCI


Sastreria Jajoan, proveïdor dels tratges oficials del Valencia Basket\nEls tratges fets a mida de la Sastreria Jajoan vestiran als jugadors i el cos tècnic de la primera plantilla masculina del Valencia Basket després de l'acord rubricat entre el nostre Club i esta empresa perquè Jajoan es convertisca en el nou proveïdor dels tratges oficials del Valencia Basket durant la temporada 2018-19.\nDes de l'inici de la temporada, els quatre entrenadors, el delegat i el doctor de Valencia Basket han lluït en els partits el disseny que Sastrería Jajoan ha preparat per a esta temporada. Es tracta d'un tratge 100% llana amb teixits de Biella en blau tinta llis, compost per una americana amb tres carteres inclinades, dos botons i dues obertures i uns pantalons d'una pinça amb butxaca francesa, cremallera i butxaca posterior. La camisa del conjunt és en microvichy blau, feta també a mida, en 100% cotó. I per a acabar el outfit, una elegant corbata de seda, en color marí amb punts taronges, fent l'ullet als colors corporatius.\nEn pròximes dates, els professionals de Sastrería Jajoan passaran de nou per la Fonteta per a prendre les mides als jugadors de la primera plantilla masculina i realitzar els seus tratges. Amb la tradició i l'experiència d'un negoci que va donar els seus primers passos a la fi de la dècada dels 60, esta empresa familiar s'ha reinventat amb l'entrada de la segona generació amb la idea fixa de ‘democratitzar la sastrería’. Jajoan compta actualment amb una xarxa de sis sastreries i una boutique a Madrid, Barcelona, Bilbao i València. El de la nostra ciutat és l'establiment d'obertura més recent de Sastrería Jajoan i es troba en C/Joaquín Costa, 29.


Detingut un rubinenc al Vendrell per transportar droga a l'interior d'un vehicle - Societat - Rubí TV\nDetingut un rubinenc al Vendrell per transportar droga a l'interior d'un vehicle\nL'home, juntament amb un altre arrestat, diposava de 3 quilos d'haixix\nEls Mossos d'Esquadra d'El Vendrell (Baix Penedès) van detenir el dia 10 de gener, dos homes de 25 i 42 anys, ambdós de nacionalitat marroquina i veïns de Rubí i El Vendrell com a presumptes autors d’un delicte contra la salut pública.\nEls fets es van produir la nit del dia 10 de gener en el transcurs d’un control policial que s’havia muntat a la carretera N-340, dins del terme municipal del Vendrell. Els agents van observar un vehicle que, en detectar la presència policial, va realitzar una maniobra esquiva, sortint de la via per un camí de terra, per tal d’evitar el control.\nEn observar-ho, la dotació policial va aturar el vehicle i va identificar als seus dos ocupants, un dels quals tenia un requeriment pendent de prohibició d’entrada al territori nacional.\nParal·lelament, una altra dotació va recórrer el camí per on s’havia aturat el vehicle i van localitzar una bossa que contenia diverses plaques d’haixix, amb un pes aproximat de 3 quilos. Tot apunta que la droga l’havien llençada els ocupants del turisme durant la seva fugida. Per tot això, es va detenir les dues persones com a presumptes autores d’un delicte contra la salut pública.\nEls detinguts van passar el 12 de gener a disposició judicial davant del jutjat d’instrucció en funcions de guàrdia d’El Vendrell, el qual va decretar per als detinguts la seva llibertat amb càrrecs.\nEtiquetes: Mossos d'Esquadra, detingut, droga, haixix, El Vendrell